CELEX: 62008TN0029
Language: el
Date: 2008-01-18 00:00:00
Title: Υπόθεση T-29/08: Προσφυγή που ασκήθηκε στις 18 Ιανουαρίου 2008 — Liga para a Protecção da Natureza κατά Επιτροπής των Ευρωπαϊκών Κοινοτήτων

29.3.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 79/29
            
         Προσφυγή που ασκήθηκε στις 18 Ιανουαρίου 2008 — Liga para a Protecção da Natureza κατά Επιτροπής των Ευρωπαϊκών Κοινοτήτων
   (Υπόθεση T-29/08)
   (2008/C 79/58)
   Γλώσσα διαδικασίας: η πορτογαλική
   Διάδικοι
   
      Προσφεύγουσα: Liga para a Protecção da Natureza (LPN) (Estrada do Calhariz de Benfica, 187, Λισσαβώνα, Πορτογαλία) (εκπρόσωποι: Patrícia Vinagre e Silva, δικηγόρος)
   
      Καθής: Επιτροπή των Ευρωπαϊκών Κοινοτήτων
   Αιτήματα της προσφεύγουσας
   
               —
            
            
               Να ακυρώσει την απόφαση του Γενικού Γραμματέα της Ευρωπαϊκής Επιτροπής, που, απαντώντας σε αίτηση θεραπείας, απέρριψε την αίτηση της LPN να της επιτραπεί η πρόσβαση στα έγγραφα τα σχετικά με την υπόθεση κατασκευής του φράγματος του Baixo Sabor.
            
         
               —
            
            
               Να καταδικάσει την Επιτροπή στα δικαστικά έξοδα.
            
         Λόγοι ακυρώσεως
   Η πληροφορία την οποία ζήτησε από την Επιτροπή η LPN πρέπει να θεωρηθεί ως πληροφορία που, κατ' αρχήν, μπορεί και πρέπει να τεθεί στη διάθεσή της, αν ληφθούν υπόψη τα σοβαρά περιβαλλοντικά συμφέροντα των οποίων η οργάνωση αυτή επιδιώκει την υπεράσπιση και προστασία στο πλαίσιο του σχεδίου κατασκευής του Φράγματος του Baixo Sabor (κανονισμοί 1367/2006 (1) και 1049/2001 (2)).
   Η άρση του τεκμηρίου περί υπάρξεως υπερτέρου δημοσίου συμφέροντος υπέρ της προσβάσεως στις πληροφορίες (άρθρο 6, παράγραφος 1, του κανονισμού 1367/2006) δεν απαλλάσσει την Επιτροπή της υποχρεώσεως να το σταθμίσει συγκεκριμένα. Οποιοιδήποτε λόγοι απορρίψεως πρέπει να ερμηνεύονται πάντοτε περιοριστικά από την Επιτροπή.
   Δεν αρκεί η Επιτροπή να επικαλείται ένα θεωρητικό πρότυπο περί κατισχύσεως της εξαιρέσεως, σχετιζόμενο με επιθεωρήσεις και ακροάσεις, για να αποφασίσει, χωρίς καμία περαιτέρω συγκεκριμένη αιτιολογία, πραγματοποιούμενη έγγραφο προς έγγραφο, την απόρριψη της πρόσβασης σε όλα τα αιτηθέντα από την LPN έγγραφα.
   Η Επιτροπή αρνήθηκε τη μερική πρόσβαση, προβάλλοντας τη γενική αιτιολογία ότι δεν καταβάλλει καμία προσπάθεια για να διακρίνει τα έγγραφα σε «εμπιστευτικά μέρη και σε μη εμπιστευτικά μέρη», εκκινώντας από την αρχή ότι όλα τα έγγραφα που αφορούν διαδικασίες επιθεωρήσεως ή έρευνας δεν είναι κοινοποιήσιμα. Και εδώ, όμως, η Επιτροπή υποχρεούται να προβεί σε συγκεκριμένη αξιολόγηση των πληροφοριών που περιέχονται στα έγγραφα στα οποία ζητείται η πρόσβαση.
   
      (1)  Κανονισμός (ΕΚ) 1367/2006 του Ευρωπαϊκού Κοινοβουλίου και του Συμβουλίου, της 6ης Σεπτεμβρίου 2006, για την εφαρμογή στα όργανα και τους οργανισμούς της Κοινότητας των διατάξεων της Σύμβασης του Århus σχετικά με την πρόσβαση στις πληροφορίες, τη συμμετοχή του κοινού στη λήψη αποφάσεων και την πρόσβαση στη δικαιοσύνη για περιβαλλοντικά θέματα (ΕΕ L 264, 2006, σ. 13).
   
      (2)  Κανονισμός (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ L 145, 2001, σ. 43).